નવી દિલ્હી: દક્ષિણ મુંબઈ સ્થિત ઈનકમ ટેક્સ ડિપાર્ટમેન્ટની ઓફિસ સિંધિયા હાઉસમાં શુક્રવારે ભીષણ આગ લાગી હતી. જેમાં નીરવ મોદી અને મેહુલ ચોક્સીના PNB કૌભાંડ કેસના દસ્તાવેજો બળીને રાખ થઈ ગયા હોવાની અફવાનું ઈનકમ ટેક્સ ડિપાર્ટમેન્ટે ખંડન કર્યું છે. કેટલાક ન્યૂઝ રિપોર્ટમાં દાવો કરવામાં આવ્યો હતો કે, સિંધિયા હાઉસમાં લાગેલી આગના કારણે નીરવ મોદી, મેહુલ ચોક્સી અને અન્ય આર્થિક કૌભાંડીઓને લગતા મહત્વના દસ્તાવેજો બળી ગયા છે.